दरभंगा-मधुबनी स्टेशन को मिथिला पेंटिंग से सजाए जाने के बाद पटना रेलवे स्टेशन को भी मिथिला पेंटिंग से सजाया जा रहा है। इसको लेकर कलाकारों का जत्था दिन रात काम कर रहा है। कहा जा रहा है कि पटना के बाद अन्य रेलवे स्टेशन और एयरपोर्ट को भी मिथिला पेंटिंग से सजाने का निर्णय लिया गया है। पटना स्टेशन की दीवारों को खूबसूरत बनाने के लिए मिथिला पेंटिंग के कलाकारों को पटना बुलाया गया है। यहां पर सभी महिला कलाकारों ने मिथिला पेंटिंग के जरिए पटना जंक्शन की दीवारों पर पेंटिंग का काम शुरू कर दिया है।